Stampa t-test tal-qari ... 15 ta' Settembru Il-Verġni Mqaddsa Marija tad-Duluri Qari mill-Ittra lil-Lhud Meta kien jgħix fuq din l-art, Kristu offra talb u suppliki b'leħen għoli u bid-dmugħ lil dak li seta' jsalvah mill-mewt. U kien mismugħ minħabba fil-qima tiegħu lejn Alla. Għad li kien Iben, tgħallem minn dak li bata xi tfisser l-ubbidjenza. U, billi laħaq il-perfezzjoni, sar awtur tas-salvazzjoni ta' dejjem għal kull min jisma' minnu. Il-Kelma tal-Mulej. R/. Inroddu ħajr lil Alla. R/. Fit-tjieba tiegħek, Mulej, salvani. Fik, Mulej, jien nistkenn; ma jkolli qatt għax nirgħex. Fil-ġustizzja tiegħek salvani, agħtini widen u fittex eħlisni. Kun blata tal-kenn għalija, fortizza qawwija ta' salvazzjoni. R/. Inti l-blata u l-fortizza tiegħi; f'ġieħ ismek mexxini u wassalni. Oħroġni mix-xibka li ħbew għalija, għax inti l-qawwa tiegħi. F'idejk jien nerħi ruħi; int teħlisni, Mulej, Alla tas-sewwa. R/. Imma jien fik nittama, Mulej; jien ngħidlek: "Alla tiegħi int!" F'idejk hi xortija, eħlisni minn id l-għedewwa, minn id dawk li jeħduha kontrija. R/. Kemm hu kbir il-ġid tiegħek, Mulej, li inti rfajt għal min jibża' minnek, li int ħejjejt għal min jafda fik, quddiem il-bnedmin kollha! R/. AKKLAMAZZJONI GĦALL-EVANĠELJU Ġw 11:25a.26 Il-Verġni mqaddsa Marija Sultana tas-sema u Sidt id-dinja, kienet wieqfa imbikkija ħdejn s-salib ta' Sidna Ġesù. EVANĠELJU Ġw 19:25-27 jew Lq 2:33-35 Qari mill-Evanġelju skont San Ġwann Kien hemm wieqfa ħdejn is-salib ta' Ġesù, ommu, oħt ommu, Marija ta' Kleofa u Marija ta' Magdala. Mela kif Ġesù lemaħ lil ommu u lid-dixxiplu li kien iħobb wieqaf ħdejha, qal lil ommu: "Mara, hemm hu ibnek". Imbagħad qal lid-dixxiplu: "Hemm hi ommok." U minn dak il-ħin id-dixxiplu ħadha għandu. Il-Kelma tal-Mulej R/. Tifħir lilek Kristu.
Qari tal-Quddies tal-Verġni Mqaddsa Marija tad-Duluri (TO)